এলাকাবাসী গোলাম মোর্তুজা,আব্দুস সালাম,মোজাফ্ফর হোসেন,টিটো ও আব্দুল মালেক জানান, শিবগঞ্জ কাস্টমস্ এ থাকা ৯ টি উট অনেক বড় ব। এর আগে এতোবড় উট দেখিনি,উট দেখতে শুক্রবার থেকে রোববার রাত পর্যন্ত হাজার হাজার মানুষ শুল্ক গুদামে এসেছে। আনন্দ পাচ্ছে সবাই। উট দেখতে আসা শিবগঞ্জের সাহাপাড়া গ্রামের মরিয়ম বেগম জানান,২০ কিলোমিটার দূর থেকে ১শ’ টাকা খরচ করে বাচ্চাদের সাথে করে উট দেখার জন্য এসেছি। দর্শনার্থীরা বলেন, উটগুলো নিলাম না করে চিড়িয়াখানায় দেয়া হোক। শিবগঞ্জ কাস্টমস্ শুল্ক গুদামের আলমগীর হোসেন রোববার সন্ধ্যায় জানান, উটগুলি নিলামের জন্য আদালতের আদেশের জন্য সকালে শুনানী হয়েছে। আদেশ অনুযায়ী পদক্ষেপ নেয়া হবে। এদিকে সামাজিক যোগাযোগ মাধ্যম ফেসবুকেও উটগুলি নিলামের বিরোধীতা করে চিড়িয়াখানায় দেয়ার জোর দাবী জানিয়েছে অনেকেই।